E brezhoneg penn-da-benn ?  Skolioù evel ar re all eo skolioù Diwan. Heuliet e vez programm an Deskadurezh Stad ha tremenet ar memes arnodennoù hag ar vugale all enne. Nemet amañ ec'h eo ar vuhez penn-da-benn hag a vez renet e brezhoneg, ha  desket al lenn, ar skrivañ hag ar c'hontañ dre ar yezh. Fed a vez graet d'ar brezhoneg evit ma teuy ar vugale da vezañ kat d'ober kenkoulz gantañ ha gant ar galleg. Ar bugel an hini en deus da vezañ divyezhek ha n'eo ket ar skol. Klasket e vez kaout ur gelennadurezh vev evit ma vo digor mat spered ar vugale war an deskiñ hag ar bed.